CELEX: 52009DP0082
Language: hu
Date: 2009-11-24 00:00:00
Title: A Tobias Pflüger képviselői mentelmi jogának fenntartására irányuló kérelem Az Európai Parlament 2009. november 24-i határozata a Tobias Pflüger mentelmi jogának és kiváltságainak fenntartására irányuló kérelemről (2009/2055(IMM))

21.10.2010   
            
            
               HU
            
            
               Az Európai Unió Hivatalos Lapja
            
            
               CE 285/84
            
         2009. november 24., keddA Tobias Pflüger képviselői mentelmi jogának fenntartására irányuló kérelem
   P7_TA(2009)0082
   Az Európai Parlament 2009. november 24-i határozata a Tobias Pflüger mentelmi jogának és kiváltságainak fenntartására irányuló kérelemről (2009/2055(IMM))
   2010/C 285 E/15
   
      Az Európai Parlament,
   tekintettel a Tobias Pflüger – a 2009. május 5-i plenáris ülésen bejelentett – mentelmi jogának fenntartására irányuló kérelmére,
   tekintettel az Európai Közösségek kiváltságairól és mentességeiről szóló, 1965. április 8-i jegyzőkönyv 10. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
   tekintettel az Európai Közösségek Bíróságának 1964. május 12-i és 1986. július 10-i ítéletére (1),
   tekintettel a Németországi Szövetségi Köztársaság alkotmányának 46. cikkére,
   tekintettel a Tobias Pflüger mentelmi jogának felfüggesztésére irányuló kérelemről szóló 2006. május 16-i határozatára (2),
   tekintettel eljárási szabályzata 6. cikkének (3) bekezdésére és 7. cikkére,
   tekintettel a Jogi Bizottság jelentésére (A7-0054/2009),
   
               A.
            
            
               mivel a Parlament ugyanezen ügyben már 2006. május 16-i határozatában felfüggesztette Tobias Pflüger mentelmi jogát,
            
         
               B.
            
            
               mivel a vizsgálat szerint a Parlament kiváltságait sem a Tobias Pflüger ellen 2009. március 2-án hozott ítélet, sem az államügyésznek a rá kirótt büntetés súlyosbítására irányuló, 2009. április 15-i kérelme nem veszélyezteti,
            
         
               1.
            
            
               úgy határoz, hogy nem tartja fenn Tobias Pflüger mentelmi jogát és kiváltságait;
            
         
               2.
            
            
               utasítja elnökét, hogy haladéktalanul továbbítsa ezt a határozatot és az illetékes bizottság jelentését a Németországi Szövetségi Köztársaság illetékes hatóságának.
            
         
      (1)  A 101/63 sz. Wagner kontra Fohrmann és Krier ügy (EBHT 1964., 383. o.), illetve a 149/85. sz. Wybot kontra Faure és társai ügy (EBHT 1986., 2391.o.).
   
      (2)  HL C 297. E, 2006.12.7., 74. o.